I utkanten av Brugge | Hurtigruten
I utkanten av Brugge
Se et imponerende slott
Mulighet til å kjøpe verdenskjent belgisk sjokolade!
Fra Oostende kjører vi gjennom den vakre flamske landsbygda til den lille landsbyen Damme. Landsbyen har beholdt sin historiske karakter ved å bevare de imponerende husene fra storhetstiden. Damme er også kjent som en bokby, med flere bokhandlere og regelmessige bokmesser. Rusle litt rundt på egenhånd, eller sett deg ned på en av kafé og smak verdenskjent belgisk øl.
Videre kjører vi gjennom utkanten av den historiske byen Brugge. Se vindmøller og den imponerende middelaldermuren rundt byen, etterfulgt av muligheten til å kjøpe belgisk sjokolade på en av Brugges største sjokoladebutikker.
Deretter kjører vi deg sør for Brugge for å besøke det imponerende slottet Loppem – kjent som et mesterverk innen nygotisk arkitektur. Både arkitekturen og det innvendige interiøret er bevart i sin originalform. I 1856 samarbeidet den engelske arkitekten Edward Welby Pugin (hvis far, August Welby Pugin, hjalp til med å bygge Westminster Houses of Parliament) med den belgiske arkitekten Jean Bethune for å sørge for at slottet ble av flamsk karakter både design- og konstruksjonsmessig. Loppem spilte senere en viktig rolle i Belgias politiske historie mot slutten av første verdenskrig.